Nomafrench Mbombo

Nomafrench Mbombo ( o o tshotsweng ka Lwetse a le malatsi a marataro ngwaga wa 1966) ke morutuntshi le mopolotiki wa kwa Aforika Borwa o a saleng a nna mopalamente wa kgaolo ya Kapa Bophirima ka 2014, a emetse phathi ya Democratic Alliance. Pele o berekile e le tona wa ngwao le metshameko wa kgaolo ya Kapa Bophirima go tswa ka 2014 go tsena 2015, le e le tona wa botsogo wa kgaolo ya Kapa Bophirima go tswa ka 2015 go tsena 2024. Mbombo e ne e le moeteledipele wa lekgotla la bomme la Democratic Alliance go tswa ka 2018 go tsena 2021.Nomafrench Mbombo. Democratic Alliance. Retrieved on 09 December 2025Professor Nomafrench Mbombo. Western Cape Government. Retrieved on 09 December 2025

 Botshelo jwa gagwe le thuto 
Mbombo o tshotswe ka Lwetse a le malatsi a marataro ngwaga wa 1966. O goletse kwa Mdantsane, East London kwa e neng e le kgaolo ya Kapa pele.Premier Helen Zille Announces New Cabinet. Western Cape Government. Retrieved on 09 December 2025

O na le dithuto tsa PhD mo go tsa bong le ditshwanelo tsa setho go tswa kwa University of the Western Cape. Mbombo o nnile le di Masters tsa botsogo jwa bomme le bana go tswa kwa University of KwaZulu-Natal, le Bachelors ya booki go tswa kwa University of Fort Hare. O ne a thapiwa kwa maphateng a botsogo a Kapa Botlhaba le KwaZulu-Natal.

Pele ga a tsena mo sepolotiking, o ne a bereka e le morutuntshi kwa lephateng la botsogo jwa setšhaba kwa University of the Western Cape.

O berekile gape e le leloko la makgotla a a farologaneng, a akaretsa komiti ya lefatshe ya ditshekatsheko tse di bofitlha tsa go tlhokafala ga bomme ba ba itsholofetseng, NEPAD le ofisi ya UN ya ditshwanelo tsa setho: bomme le bong.

Ka ngwaga wa 2024, Mbombo o ne a fiwa tlotla ya borutintshi ka sekolo sa booki kwa University of the Western Cape, mo go gatelelang seabe sa gagwe mo lekalaneng la botsogo.Ruiters, Tracy-Lynn (4 December 2023). "Dr Nomafrench Mbombo gets honorary professor title from UWC". Cape Argus.

 Tiro ya sepolotiki 
Mbombo, o pele a neng a eme nokeng African National Congress, o ne a nna leloko la DA ka 2013,morago ga go tsenelela bokopano jwa DA jwa barutegi ba mmala o montsho.Huisman, Biénne (29 August 2019). "Mbombo: From domestic worker to MEC". spotlightnsp.co.za. Retrieved 09 December 2025

Mbombo o ne a tlhophiwa go ya palamenteng ya kgaolo ya Kapa Bophirima ka ditlhopho tsa Motsheganong a le malatsi a robabobedi ngwaga wa 2014. O emetse kgaolo ya Philippi ya toropo ya Cape Town. Moeteledipele Helen Zille o ne a thapa Mbombo go nna tona wa ngwao le metshameko wa kwa Kapa Bophirima. O ne a tlhomamisiwa e le tona wa kgaolo ka Motsheganong a le masome mabedi le borataro ngwaga wa 2014.Dr Nomafrench Mbombo. People's Assembly. Retrieved on 09 December 2025
Ka Morule 2014, moeteledipele Zille o ne a itsise fa Theuns Botha le Mbombo ba tlaa fapaanela maemo a bo tona. Mbombo o tlaa nna tona wa kgaolo wa botsogo, fa Botha a tlaa tsaya maemo a gagwe. Diphetogo tse di simolotse ka Firikgong a rogwa ngwaga wa 2015.Zille cracks whip in Cabinet reshuffle. News24. Retrieved on 09 December 2025

Ka 2018, moeteledipele wa nako eo wa lekgotla la bomme la DA Denise Robinson o ne a itsise gore o tlaa seke a emele ditlhopho gape mp setlheng se se latelang. Mbombo o ne a itsise fa a tlaa ema, a tlhophowa kwa bokopanong kwa phathi jwa Moranang a le malatsi a supa ngwaga wa 2018.DA Federal Council meets ahead of party congress. EWN. Retrieved on 09 December 2025New DA Women's Network leader pays tribute to domestic abuse victims. Mail & Guardian. Retrieved on 09 December 2025.

Ka Motsheganong 2019, moeteledipele o mosha Alan Winde o ne a itsise fa Mbombo a tlaa tswelela mo maemong a gagwe e le tona wa botsogo wa kgaolo.Western Cape premier Alan Winde's cabinet a mix of old and new. Retrieved on 09 December 2025

Ka Phalane 2019, o ne a tlhomamisa fa a ema e le ntlhopheng wa bodulasetilo jwa Democratic Alliance morago ga Athol Trollip a sena go ithola marapo.Ndamase, Mkhululi (4 November 2019). "Mdantsane's Mbombo in running as interim DA federal chair". HeraldLIVE. Retrieved 09 December 2025 O ne a latlhegelwa kgatlhanong le Ivan Meyer."John Steenhuisen wins DA interim leader position". The Citizen. 17 November 2019. Retrieved 09 December 2025

Ka Morule 2020,Mbombo o ne a kgalelwa go kwala mo maranyaneng a Facebook gore o mo malatsing a boitapoloso kwa Limpopo, ka legato la bobedi la segajaja sa COVID-19 kwa Kapa Bophirima. O ne a re ke boikhutso jo bo tshwanetseng jo a sa bolong go bo emela.du Plessis, Carien (24 December 2020). "Western Cape health MEC slammed for holidaying as health workers struggle to cope with Covid-19". News24. Retrieved 09 December 2025

Ka Moranang a le masome mabedi le borobabobesi ngwaga wa 2021,Mbombo o ne a ithola marapo e le moeteledipele wa lekgotla la bomme ba DA. Go ithola marapo ga gagwe go tsile morago ga Bonginkosi Madikizela a sena go ithola marapo mo boeteledingpele jwa kgaolo le tona wa dipalamo le ditiro.

Ka Tlhakole 2023, Mbombo o ne a fiwa tlotla ya semmuso ya motlotlegi wa lenaneo la loaro kwa University of Cape Town, le le neng le tlhametswe go thusa go tlhama tikologo e e tlaa thatafatsabg baeteledipele mo makalanebg a bone a a farologaneng, go nna bagwetlhi ba diphetogo mo botsogong.Davids, Niemah (1 March 2023). "Collaboration, leadership, failure – the mainstays of advancing leadership in global surgery". University of Cape Town.

Morago ka 2023,Mbombo e ne e le mongwe wa batho ba ba neng ba atswiwa mo moletlong wa dietsele wa ngwaga le ngwaga wa Power of Women, mo lekalaneng la "mme o o busang". Seetsele se se lenoga seabe sa gagwe mo mohameng wa puso jaaka tona wa botsogo wa kgaolo ya Kapa Bophirima."Nomafrench Mbombo: THE GOVERNING WOMAN". Mail and Guardian. 28 August 2023.

Morago ga gore DA e tswelele e le mo taolong ya Kapa Bophirima ka ditlhopho tsa kgaolo tsa 2024,Winde o ne a rola Mbombo marapo a tona wa kgaolo wa botsogo.Charles, Marvin. "Some left out in cold, others stuck on benches: No space in Winde's new cabinet for Nomafrench Mbombo". News24. Retrieved 09 December 2025

 Botshelo jwa gagwe 
Mbombo o ne a nyetswe, a na le bana ba babedi ba basetsana. Monna wa gagwe o tlhokafetse ka 2003.

 Metswedi